ชโคดรัน มุสทาฟี

ชโคดรัน มุสทาฟี (, ; เกิด 17 เมษายน ค.ศ. 1992) เป็นนักฟุตบอลชาวเยอรมัน ปัจจุบันลงเล่นในตำแหน่งเซ็นเตอร์แบ็ก ให้กับเลบันเต สโมสรในลาลิกา ลีกสูงสุดของประเทศสเปน และทีมชาติเยอรมนี

มุสทาฟีเกิดในบาทแฮร์สเฟ็ลท์ ครอบครัวของมุสทาฟีมีรากเหง้ามาจากเมืองกอสตีวาร์ มาซิโดเนีย เขาเริ่มต้นอาชีพกับทีมระดับเยาวชนของ 1. เอ็ฟเฟา เบบรา และเอ็สเฟา โรเทินบวร์ค ก่อนที่ในปี 2006 จะย้ายไปฮัมบัวร์เกอร์ เอ็สเฟา และย้ายไปอยู่ในอังกฤษกับเอฟเวอร์ตัน ซึ่งอยู่กับสโมสรเป็นระยะเวลา 2 ปีครึ่ง ได้ลงเล่นเพียงแค่ 1 นัดในฐานะตัวสำรอง ก่อนที่จะย้ายไปยังซัมป์โดเรีย ในเดือนมกราคม ค.ศ. 2012 เขาลงเล่น 50 นัดในเซเรียอา ก่อนย้ายร่วมทีมบาเลนเซียด้วยค่าตัวราว 8 ล้านยูโร เขาลงเล่น 81 นัดในระยะเวลาเพียง 2 ปี ก่อนย้ายไปอาร์เซนอล เขาพาทีมชนะเลิศเอฟเอคัพสองครั้งในปี 2017 และ 2020 ในเดือนกุมภาพันธ์ ค.ศ. 2021 เขาย้ายไปชัลเคอ 04 ด้วยสัญญา 6 เดือน หลังยกเลิกสัญญากับอาร์เซนอล ก่อนย้ายไปเลบันเตในเดือนกันยายน ปีเดียวกัน

มุสทาฟีเปิดตัวกับทีมชาติครั้งแรกในเกมที่พบกับโปแลนด์เมื่อวันที่ 13 พฤษภาคม ค.ศ. 2014 และเป็นหนึ่งในผู้เล่นของเยอรมนีในชุดชนะเลิศฟุตบอลโลก 2014 ที่บราซิล  และยังติดทีมชาติชุดแข่งขันฟุตบอลชิงแชมป์แห่งชาติยุโรป 2016 ที่ฝรั่งเศส โดยมุสทาฟีเป็นผู้ทำประตูให้ทีมได้ในการพบกับยูเครน ในการแข่งขันรอบแบ่งกลุ่มของกลุ่มซีนับเป็นประตูแรกของเยอรมนีในการแข่งขัน และเป็นประตูแรกของมุสทาฟีให้กับเยอรมนี ช่วยให้เอาชนะไปได้ 2–0 ในปีถัดมา เขายังพาทีมชนะเลิศฟีฟ่าคอนเฟเดอเรชันส์คัพได้อีกด้วย

อ้างอิง

แหล่งข้อมูลอื่น

บุคคลที่เกิดในปี พ.ศ. 2535
บุคคลที่ยังมีชีวิตอยู่
ผู้เล่นในลาลิกา
นักฟุตบอลชาวเยอรมัน
นักฟุตบอลทีมชาติเยอรมนี
ผู้เล่นในฟุตบอลโลก 2014
ผู้เล่นในชุดชนะเลิศฟุตบอลโลก
นักฟุตบอลต่างชาติในลีกสเปน
นักฟุตบอลต่างชาติในลีกอิตาลี
ผู้เล่นเลบันเต อูเด
ผู้เล่นในฟุตบอลชิงแชมป์แห่งชาติยุโรป 2016
ผู้เล่นสโมสรฟุตบอลอาร์เซนอล
ผู้เล่นสโมสรฟุตบอลเอฟเวอร์ตัน
ผู้เล่นสโมสรฟุตบอลบาเลนเซีย
ผู้เล่นฮัมบัวร์เกอร์ เอ็สเฟา
ผู้เล่นอูนีโอเนกัลโชซัมป์โดเรีย
ผู้เล่นสโมสรฟุตบอลชัลเคอ 04
บุคคลจากรัฐเฮ็สเซิน